  Анжелика Тихонова корреспондент Удмуртиысь пельтыса шудӥсь инструментъёсын, калык инструментъёсын шудӥсьёслэсь оркестръёссэс но ансамбльёссэс, арганэн шудӥсьёсты «Зарни крезь» элькун конкурсэ пыриськыны ӧтё. Со сярысь улосвылысь Калык творчествоя элькун юртлэн пресс-службаез ивортӥз. Конкурс арлыдъя кык категориосъя ортче: 7-14 аресъемъёс пӧлын (оркестре арлыдо куинь кивалтӥсьёс но ансамбле одӥг арлыдо кивалтӥсь пыриськыны быгато) но 15-55 аресъемъёс пӧлын. Пиналъёс пӧлын вожвылъяськон онлайн амалэн ортчоз, нош арлыдоос 25-тӥ оштолэзе Кизнер ёросысь «Зори Кизнера» лулчеберетъя юртлэн сцена вылаз пумиськозы Крезьгуро инструментъёсын шудӥсьёслэсь быгатонлыкъёссэс вить номинациосъя чаклалозы: «Оркестры народных инструментов» (8 но тросгес адями); «Ансамбли народных инструментов» (2-7 адями); «Оркестры духовых инструментов» (8 но тросгес адями); «Ансамбли духовых инструментов» (2-7 адями); «Шуд арганэ» (арганчиос). Крезьгурасьёслэн программаязы кык пӧртэм произведениос пырыны кулэ: Удмуртиысь самодеятельной яке ӧнерлыко крезьгурчилэн произведениез но эрико темая произведение. Конкурсэ пыриськыны куриськонъёсты 31-тӥ южтолэзёзь электрон амалэн кутозы. Куронъёсын пыр-почгес  тодматскыны луэ.  Тодэ вайытом, Удмуртиын ас калыклэн лулчеберетэзлэн азинсконъёсызлы сӥзем видеороликъёсъя вожвылъяськон ялӥзы. Тегъёс: Кизнер Удмуртия йӧскалыклулчеберет вожвылъяськон крезьгур  